Jeb Bush

Jeb BUSH — "Jeb" estas mallongigo de la plena, oficiala nomo "John Ellis BUSH" — (naskita la ) estas usona komercisto kaj politikisto. Jeb Bush estas filo de la 41-a prezidento de Usono, George H. W. Bush, kaj 7 jarojn pli juna frato de la 43-a, George W. Bush.

 Fruaj jaroj 
Jeb Bush naskiĝis en Midland (Teksaso) en 1953. Li lernis en bazlernejo en Houston ĝis kiam li eklernis 14-jaraĝe en la elita privata mezlernejo Phillips Academy en Andover, kantono Essex, Masaĉuseco, kie antaŭe la patro kaj la pli aĝa filo lernis. Deksepjaraĝe, li partoprenis someran interŝanĝon de lernantoj kun lernejo en Meksiko. Tie li ekkonis la meksikan junulinon Columba Garnica Gallo, kiu en 1974 fariĝis lia edzino. Samjare li ricevis bakalaŭran gradon pri Latinamerikaj studoj de la Universitato de Teksaso, diplomiĝante kun plej altaj honoroj post nur du jaroj kaj duono da studado.

 Komerca kariero 
Ekde 1974, Bush laboris en la internacia fako de la Teksasa Komerca Banko (). En 1977 li fondis ties venezuelan branĉon, kiun li ankaŭ estris dum iom da tempo. Post la prezidenta balotado de 1980, li transloĝiĝis al Miamio (Florido) kaj forlasis bankadon por nova kariero en terpeca komerco. Dum la sekvaj jaroj li entreprenis diversajn komercajn agadojn kaj fariĝis riĉa.

 Politika kariero 
Jeb Bush servis kiel la 43-a guberniestro de Florido (1999 — 2007), post nesukcesa provo pri tiu ofico en 1994. La  li anoncis sian kandidatiĝon por la respublikana nomumo kiel prezidenta kandidato en la baloto de novembro 2016. Post malsukcesa rezulto en la antaŭbaloto en Sud-Karolino, la  li malaktivigis la kampanjon.

 Eksteraj ligiloj 

  (anglalingva)
 Oficiala portreto kaj biografio kiel estro de Florido  ĉe la retejo de la Muzeo de Florida Historio (anglalingva)
 Jeb Bush en la retejo biography.com (anglalingva)
 Dosiero pri Jeb Bush en la retejo PolitiFact.com (anglalingva)
 Jeb Bush kolekto de novaĵoj kaj komentarioj ĉe la ĵurnala retejo Miami Herald (anglalingva)

Kategorio:Konvertitoj de protestantismo al romkatolikismo
Kategorio:Usonaj politikistoj
Kategorio:Guberniestroj de Florido